**«Συστήματα εφαρμογής του αρδευτικού νερού στον αγρό**

**2.1. Επιφανειακή άρδευση**

Με τη μέθοδο αυτή το αρδευτικό νερό εφαρμόζεται στον αγρό μ’ ένα σύστημα ανοικτών αγωγών διαφόρων μορφών. Το νερό κινείται στους αγωγούς υπό την επίδραση της βαρύτητας. Η μεταφορά του αρδευτικού νερού μέχρι την κεφαλή του αγρού, δηλαδή μέχρι του σημείου που εξα­σφαλίζει την καλύτερη διανομή του νερού, γίνεται επίσης με ανοικτούς αγωγούς, αλλά αυτό δεν αποκλείει και τη δυνατότητα χρησιμοποιήσεως και κλειστών αγωγών, αν ειδικές συνθήκες το απαιτούν. Οι ανοικτοί α­γωγοί μεταφοράς του αρδευτικού νερού είναι γνωστοί με το όνομα **διώ­ρυγες**. Οι διώρυγες ανάλογα με τη σημασία τους σ’ ένα αρδευτικό δίκτυ­ο, στην πιο πλήρη μορφή του, χαρακτηρίζονται ως **τριτεύουσες, δευτε­ρεύουσες** και **πρωτεύουσες**, ενώ η διώρυγα από την οποία τροφοδοτού­νται οι πρωτεύουσες λέγεται **κύρια προσαγωγός διώρυγα**. …

Οι τριτεύουσες αρδευτικές διώρυγες τροφοδοτούν με νερό τα αυλάκια και τις λωρίδες μεταξύ των παραλλήλων αναχωμάτων, όπου το νερό διη­θείται κατά τη διαδρομή του ή τις λεκάνες, όπου το νερό κατακλύζει την επιφάνειά τους και σιγά-σιγά διηθείται μέσα στο έδαφος…».

«Αρδεύσεις, στραγγίσεις και προστασία εδαφών» Παναγιώτου Γ. Κα­ρακατσούλη, καθηγητού Γεωργικής Υδραυλικής Ανωτάτης Γεωπονικής Σχολής Αθηνών. Ίδρυμα Ευγενίδου, Αθήνα 1954, σελ. 36.